CELEX: C2006/281/69
Language: lt
Date: 2006-11-18 00:00:00
Title: Byla T-255/06 2006 m. rugsėjo 15 d. pareikštas ieškinys byloje Budějovický Budvar prieš VRDT-Anheuser-Busch (BUD)

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/39
            
         2006 m. rugsėjo 15 d. pareikštas ieškinys byloje Budějovický Budvar prieš VRDT-Anheuser-Busch (BUD)
   
   (Byla T-255/06)
   (2006/C 281/69)
   Kalba, kuria surašytas ieškinys: prancūzų
   Šalys
   
      Ieškovė: Budějovický Budvar, národní podnik (České Budějovice, Čekijos Respublika), atstovaujama advokato F. Fajgenbaum
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   
      Kita proceso šalis apeliacinėje taryboje: Anheuser-Busch, Incorporated
   Ieškovės reikalavimai
   
               —
            
            
               Panaikinti ginčijamą 2006 m. birželio 28 d. VRDT antrosios apeliacinės tarybos sprendimą R 241/2005-2.
            
         
               —
            
            
               Atmesti Bendrijos prekių ženklo „BUD“ paraišką Nr. 1 257 849 visų joje nurodytų 16, 21, 25 ir 32 klasių prekių atžvilgiu.
            
         
               —
            
            
               Perduoti Pirmosios instancijos teismo sprendimą VRDT.
            
         
               —
            
            
               Priteisti iš bendrovės Anheuser-Busch visas bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Anheuser-Busch, Incorporated
   
      Prašomas įregistruoti Bendrijos prekių ženklas: vaizdinis prekių ženklas „BUD“ 16, 21, 25 ir 32 klasių prekėms — paraiška Nr. 1 257 849
   
      Ženklo ar žymens, kuriuo remiamasi protesto procese, savininkas: ieškovė
   
      Ženklas ar žymuo, kuriuo remiamasi protesto procese: teisė į saugomą kilmės nuorodą „BUD“, skirtą žymėti alų.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 40/94 (1) 62 straipsnio 1 dalies bei Įgyvendinančio reglamento (EB) Nr. 2868/95 (2) 20 straipsnio pažeidimai, nes apeliacinė taryba nėra kompetentinga nuspręsti dėl kilmės nuoroda, kuriuo remiasi ieškovė savo proteste, galiojimo. Be to, ieškovė teigia, kad žymuo „BUD“ yra Prancūzijoje ir Austrijoje saugomas kilmės vietos nuoroda. Ieškovė taip pat teigia, kad Reglamento (EB) Nr. 40/94 8 straipsnio 4 dalis buvo klaidingai taikoma, nes, jos nuomone, kilmės nuoroda „BUD“ yra prekyboje naudojamas žymuo.
   
      (1)  1993 m. gruodžio 20 d. Reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).
   
      (2)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1).